Q&A bar (Question and Answer) แปลตรงตัวตามคอนเซ็ปต์เลยว่าถามตอบ เป็นอีกแนวทางของผู้ชื่นชอบการดื่ม โดยปรกติเรามักคุ้นชินกับการเปิดเหล้าเป็นขวดสั่งมิกเซอร์ น้ำแข็งโซดามาผสมเน้นเมาเข้าว่า แต่ที่ Q&A การดื่มคือการเข้าถึงรสชาติ การพูดคุยทำความรู้จักกัน เหมือนการตอบโจทย์ให้กับตัวเองว่าจริงๆแล้วเราชอบอะไรกันแน่ 
บาร์โทนขรึมๆ พร้อมตอบโจทย์ที่เราให้ด้วยเครื่องดื่มรสเลิศ ซึ่งพิถีพิถันในทุกขั้นตอนการผสม ผมเป็นคนนิยมดื่มวิสกี้แบบออนเดอะร็อก ชอบความคลาสสิค Mixicologist ของ Q&A จึงตอบผมด้วยแก้วนี้ Old fashion น้ำแข็งก้อนกลมสกัดด้วยด้วยมืออย่างที่บาร์ระดับสูงใช้กัน แก้วนี้ผมให้สามผ่านครับ โดนใจอย่างแรงจนอยากกลับไปอีกในเร็ววัน แต่อยากไปใช่จะไปได้ง่ายๆต้องจองล่วงหน้านะ 